text: পদাতিকের মাতৃভাষা দিবসের অনুষ্ঠান | Birganj Pratidinবীরগঞ্জ প্রতিদিন
  >> << আপনি এখানে:প্রথম পাতা খবর পদাতিকের মাতৃভাষা দিবসের অনুষ্ঠান
  Posted by razzakbp on ফেব্রুয়ারি ২১, ২০২০ in খবর, বাংলাদেশ, বিনোদন | ০ Comment
  পদাতিক নাট্য সংসদ (বাংলাদেশ), বাংলাদেশ গ্রুপ থিয়েটার ফেভারেশন, সম্মিলিত সাংস্কৃতিক জোট এবং পথনাটক পরিষদের তালিকাভুক্ত প্রথম সারির একটি দল। ১৯৭৮ সাল থেকে পদাতিক সংস্কৃতির বিভিন্ন শাখায় পদচারণার মাধ্যমে দীর্ঘ ৪৩ বছর ধরে বাংলাদেশের সাংস্কৃতিক আন্দোলনে বলিষ্ঠ ভূমিকা পালন করে আসছে। পদাতিক দেশি-বিদেশি শিল্পীদের নিয়ে ১৯৯৮ সাল থেকে একুশে পদাতিক সাংস্কৃতিক সম্মিলন পরিচালনা করে আসছে। যা আন্তর্জাতিক মাতৃভাষা দিবসের অনুষ্ঠানে ভিন্ন মাত্রা যোগ করেছে।
  এরই ধারাবাহিকতায় পদাতিক নাট্য সংসদ বাংলাদেশ, ২১ ফেব্রুয়ারি ২০২০ ঢাকা মহানগর জুড়ে দিনব্যাপী একুশের গান এবং পথনাটক ভ্রাম্যমাণ প্রদর্শন করবে। অনুষ্ঠানটির উদ্বোধন করার জন্য সদয় সম্মতি প্রদান করেছেন একুশে পদকপ্রাপ্ত দেশ বরেণ্য, খ্যাতিমান গণসঙ্গীত শিল্পী ফকির আলমগীর।
  এই অনুষ্ঠানটির সময়কাল আনুমানিক ১ ঘণ্টা করে, যা ঢাকা মহানগরের- শহীদ বুদ্ধিজীবী স্মৃতিসৌধ, রায়ের বাজার মোহাম্মদপুর (উদ্বোধনী অনুষ্ঠান) সকাল ৯টা ; নীলা বাজার ৩০০ ফিট, পূর্বাচল, রূপগঞ্জ বিকেল ৪টা ও মিরপুরের শের-ই-বাংলা জাতীয় ক্রিকেট স্টেডিয়ামের সামনে সন্ধ্যা ৬টা (সমাপনী) অনুষ্ঠিত হবে।